cyanic-selkie/wikianc huggingface dataset:
Hannie Lips
Bakgrunn
Lips ble født i 1922 i Rotterdam som datter av forsikringsagenten Johannes Bernardus Anthonius Lips (1892–1971) og husmoren Johanna Catharina Maria Buijs (1898–ukjent). Hun var tredje barn i en katolsk familie med seks barn. Hannie var musikalsk og studerte ved musikkonservatoriet i Haag etter videregående skole. Etter skolen jobbet hun som pianolærer, og senere som vertinne i Rotterdam Zeemanshuis Stella Maris, hvor hun spilte og sang for sjøfolk. I 1953 ble hun oppdaget av pressesjefen for bilfabrikanten Ford, som lurte på om hun kunne være konferansier og underholder ved bilutstillinger. Sommeren 1954 ble hun kontaktet av kringkasteren KRO (Katholieke Radio Omroep) som var på utkikk etter nye programannonsører – populært kalt «hallodame». Hun fikk jobben og ble raskt et populært tv-ansikt i fjernsynets barndom i Nederland.
I tillegg til jobben som programannonsør var hun også programleder for barneprogrammer som Hokus Pokus, dat kan ik ook (1956), barnespørreleken Vlieg ’ns vlug (1958) og juleprogrammet O kom er n’s kijken (1956). Her sang hun og spilte piano og trekkspill. Programlederjobben gjorde henne til en populær person hos barna, og hun fikk etter hvert kallenavnet Tante Hannie.
I 1958 presenterte Hannie Lips Eurovision Song Contest, som ble arrangert i Nederland etter at Corry Brokken hadde vunnet musikkonkurransen året før. Hun ledet også de nederlandske nasjonale finalene i 1960 og 1962.
Hun giftet seg i 1960 og begynte gradvis å jobbe mindre som programleder. I 1966 satte Hannie Lips et endelig punktum for karrieren som tv-arbeider. I stedet ville hun hjelpe ektemannen Henk Scholten som drev et tekstilfirma. Hun vendte aldri tilbake til tv-bransjen.
Privatliv
28. mai 1960 giftet Hannie Lips seg med tekstilprodusenten Henk Scholten fra Enschede. Paret giftet seg i Karlingen i Rotterdam, til enormt presseoppbud og nysgjerrige publikummere. Lips var så kjent i Nederland at det ble vist et innslag fra bryllupet på nederlandsk fjernsyn noen dager senere.
Selv om Lips jobbet mye med barn, fikk hun og ektemannen Henk aldri egne barn. I stedet så hun på fansen og seerne som barna sine: «Jeg elsker barn, og de gjør meg veldig glad«, sa Lips i et intervju med De Telegraaf i 1959.
Hannie Lips døde 19. november 2012 i Laren, 88 år gammel.
Sakina Mamedova
Sakina Mamedova (født 13. desember 1985 i Tasjkent) er en usbekisk rifleskytter, og representerer Usbekistan. Hun deltok under Sommer-OL 2012 i øvelsen skyting og grenen 10 meter rifle.
Metsamor
Metsamor er en armensk by som ligger i provinsen Armavir.
Den har 9 870 innbyggere (2001) og dekker et areal på 9,12 km².
TV-året 1948
TV-året 1948 er en oversikt over hendelser, program og avdøde TV-personligheter i 1948.
Stefan Pieper
Stefan Pieper (født 1. april 1982 i Winterberg) er en tysk tidligere skihopper som representerte SK Winterberg.
Han var på det tyske laget som vant lagkonkurransen i junior-VM i St. Moritz i 1998. I verdenscupen debuterte han i Oberstdorf 29. desember 2000, og hadde 39.-plass i 2002/03 som beste sammenlagtplassering. Hans beste plassering i enkeltrenn i verdenscupen var 12.-plass i Sapporo 25. januar 2003. Samme sesong ble han nummer 29 sammenlagt i den tysk-østerrikske hoppuka. Han ble nummer 16 sammenlagt i kontinentalcupen 2001/02.
Stefan Pieper ble tysk mester i 2003. Han la opp som skihopper i 2006.
Toleranseediktet av 1781
Toleransediktet i Sverige i 1781 var et edikt om konfesjonell toleranse som ble utferdiget under kong Gustav IIIs regjering, den 24. januar 1781. Bidragende til ediktets tilkomst var blant annet Anders Chydenius.
Historikk
Fremmende kristne trosbekjennere, som innflyttende eller tidligere inflyttede, skulle ifølge 1781 års s. k. toleransedikt få fri og utvunget religionsutøvelse og medborgerlige, skjønt ikke fulle politiske, rettigheter. Siden Uppsala möte hadde lutherdommen vært den eneste tillatte religionen i riket. Forutenm opplysningens idéer om frihet fantes det økonomiske incitamenter, slik at utenlandske spesialister kunne arbeide i Sverige med verdifullu bidrag.
Toleranseediktet ble fulgt i 1782 av det såkalte Judereglementet som regulerte jøders rettigheter i Sverige.
Lignande reformer ble foretatt på annet hold i opplysningstidens Europa, som Toleransepatentet i 1781 i Josef IIs Østerrike, og var en grunntanke i USAs forfatning som ble utformet 1776–1787. Declaration of Indulgence av 1672 og Toleranseakten av 1689 i England hadde imidlertid annen bakgrunn.
Imidlertid gjenstod konventikelplakatet fra 1726 for de opphavelige svensker, som helt begrenset deres frihet til annen trosutøvelse enn Svenska kyrkans, hvis stilling var lovregulert som statskirke.
Først i 1951 ble det tillatt å tre ut av Svenska kyrkan uten å tilhøre noen frikirke, hvorved også ateisme ble tillatt som «trostilhørighet».
Sevan (by)
Sevan er en armensk by som ligger i provinsen Gegharkunik.
Den har 23 200 innbyggere (2008) og dekker et areal på 17,75 km².
Svømming under VM i svømmesport 2017 – 200 meter butterfly menn
200 meter butterfly menn er en svømmeøvelse som blir arrangert under VM i svømming 2017 i Budapest i Ungarn 28. og 29. juli 2017.
Rekorder
Før konkurransene var gjeldende verdens- og mesterskapsrekorder som følger:
Oberpfaffenhofen
Oberpfaffenhofen er en landsby som er en del av kommunen Weßling i distriktet Starnberg i den tyske delstaten Bayern. Landsbyen ligger 20 km fra sentrum av München. I henhold til relativ gammel statistikk hadde landsbyen ved folketellingen for 1987 en befolkning på 1278 innbyggere.
Senter for luft- og romfart
Deutsches Zentrum für Luft- und Raumfahrt (DLR) (det tyske senteret for luft- og romfart) har et betydelig senter i landsbyen, og ble kjent for et større publikum da den første vesttysker, legen Ulf Merbold, var astronaut om bord i en romferge i 1983 i forbindelse med Spacelab-operasjonene. Disse var delvis ledet av det tyske operasjonssenteret (GSOC) i Oberpfaffenhofen.
Forskningssenteret i Oberpfaffenhofen huser DLR, inkludert kontrollsenteret for Columbus (et vitenskapelig laboratorium designet for å være del av Den internasjonale romstasjonen (ISS)) som DLR opererer for Den europeiske romfartsorganisasjonen (ESA) og Airbus Defence and Space.
Også Fraunhofer-instituttene og andre vitenskapelige institutter har tilstedeværelse i Oberpfaffenhofen. Fra 2014 flyttet det teknologiske selskapet OHB SE fra München til Oberpfaffenhofen.
Også beliggende i Oberpfaffenhofen er det tidligere industriområdet Dornier Luftfahrt GmbH (senere del av Fairchild Dornier). Flyfabrikken delte flyplass med DLR. Under de alliertes okkupasjon av Tyskland etter andre verdenskrig fungerte flyplassen som vedlikeholdsbase for luftbroen til Berlin i 1948-49.
Eugene Mirman
Eugene Boris Mirman (russisk: Евгений Борис Мирман, Yevgeniĭ Boris Mirman) (født 1974) er en amerikansk stemmeskuespiller.
Farnace
Farnace er tittelen på flere operaverk fra barokken til forskjellige librettoer. Den tidligste utgaven ble skrevet av Lorenzo Morari med musikk av Antonio Caldara, og denne hadde premiere i Teatro San Angelo i Venezia i 1703. Det mest kjende librettoen om dette temaet ble skrevet av Antonio Maria Lucchini og satt til musikk av Leonardo Vinci i 1724.
Farnace, med musikk av den italienske komponisten Antonio Vivaldi (1678-1741) hadde premiere 1727 ved St. Angelo teater i Venezia. Den var populære da den kom, men ble så glemt fram til slutten av 1900-tallet.
Den tredje Farnace ble komponert av Francesco Corselli (1705-1778) (som var født i Frankrike som François Courcelle). Corselli sin Farnace hadde premiere i Madrid ved det kongelige teateret Buen Retiro i 1739. Andre utgaver ble komponerte så seint som i 1780-åra. En av de mest kjente seinere utgavene ble komponert av Josef Mysliveček for Teatro San Carlo i Napoli i 1767. Det er likevel Vivaldi sin utgave som blir framført mest i dag.
Cicia
Cicia er en slekt av sommerfugler som hører til familien påfuglspinnere (Saturniidae).
Utseende
Middelsstore påfuglspinnere farget i varierende innslag av brunt og gult.
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Slekten er utbredt i Sør-Amerika.
Grefsenåsen kapell
mini|Grefsenåsen kapell fotografert mellom 1935 og 1940. thumb|Kirkens hus under [[Jubileumsutstillingen på Frogner 1914.]] Grefsenåsen kapell sto vest for Lachmanns vei i Oslo fra 1916 til 1959. Kapellet var oppført til Jubileumsutstillingen på Frogner 1914 som pågikk i perioden 15. mai til 11. oktober 1914 og gikk under betegnelsen «Kirkens hus» så lenge utstillingen varte. Kapellet var tegnet av senere byarkitekt Harald Aars.
Kapellet var åpent i sommerhalvåret inntil virksomheten ble lagt ned og bygningen ble tatt over av Selvaagbygg i 1959. Det ble revet ikke lenge etter.
Tigerair Philippines
Cebgo, Inc. er et lavprisflyselskap som betjener Filippinene. Det er etterfølgeren til selskapene SEAir, Inc., South East Asian Airlines, Inc.''' markedsført som Tigerair Philippines. det eies nå av JG Summit. Morselskapet er Cebu Pacific SEAir, Inc.. Det opererer fra Clark internasjonale lufthavn og Ninoy Aquino internasjonale lufthavn, Manila.
Historie
Flyselskapet ble etablert som SEAir Inc, i 1995 og startet sin virksomhet samme år.
Den 29. september 2006 ble det annonsert en avtale om at Singapore-baserte Tigerair ville starte en kommersiell og operativ kontakt med SEAIR fra februar 2007. . Avtalen ble endelig godkjent i 2008 etter protest fra fire andre selskap på Filippinene. Imidlertid, på grunn av det ugunstige driftsmiljø ble planen ble satt på vent. Tigerair og SEAir fornyet partnerskap i 2010, og det ble offisielt lansert 16. desember 2010. Flyvninger opererte SEAir med to fly innleid fra Tiger og ble solgt og markedsført av Tiger for SEAir. Kort tid etter SEAir og Tigerair inngikk partnerskap protestete Philippine Airlines, Cebu Pacific, Zest Airways og Air Philippines til departementet for Transport og Kommunikasjon som krevde samarbeid mellom SEAir og Tigerair ulovlig, og at myndighetene skulle stanse fly som opererer under partnerskapet. Tigerair-SEAir Partnerskap begynte med internasjonale flyvninger fra Clark til Singapore, Hong Kong og Macau. Det ble deretter utvidet til en innenlandsk destinasjon fra Manila (NAIA) til Davao og Cebu (planlagt å starte i juli 2011). Imidlertid, Civil Aeronautics Board (CAB) suspenderte organisert salg av innenlandske billetter under partnerskapet fra 20. mai 2011, etter å ha mottatt klager fra Philippine Airlines og Cebu Pacific. Siden forbudet fra myndighetene ble opphevet i oktober 2011, begynte innenlands flygning (mellom Manila(NAIA) til Davao og Cebu) i mai 2012.
I februar 2011 kjøpte Tiger Airways Holdings Ltd. 32,5 % aksjer SEAir Inc. De økte sine andeler til 40 % i A gust 2012.
I desember 2012 godkjente CAB SEAir søknad om  å etablere SEAir International, et delskap med fokus på nasjonale og internasjonale feriedestinasjoner, og en uavhengig drift fra Seair Inc. under navnet  "Tigerair Filippinene": SEAir Inc ble omdøpt til "Tigerair Filippinene", 7. juni 2013.
I januar 2014 kunngjorde Cebu Pacific Air at det ville kjøpe heleTigerair Filippinene for 14,5 millioner US dollar ved å kjøpe alle aksjene.
I mai 2015 skiftet for fjerde gang Tigerair Filippinene navn til Cebgo for å reflektere forholdet mellom Tigerair Filippinene som et heleid datterselskap av sine eiere, Cebu Pacific Air.
Destinasjoner
Cebgo's innenlandske destinasjoner omfatter Manila, Cebu, Busuanga, Davao, Laoag, Iloilo, Naga, Kalibo, Cagayan de Oro, Bacolod, Tacloban, Caticlan, Butuan, Tandag, Camiguin, Dipolog, Dumaguete, Legazpi, Ozamiz, Pagadian, Siargao og Surigao.
Griselda (Vivaldi)
Griselda er en dramma per musica i tre akter av Antonio Vivaldi. Operaen benytter en revidert utgave av en italiensk libretto fra 1701 av Apostolo Zeno som var basert på Giovanni Boccaccio sin Dekameronen (X, 10, «Den tålmodige Griselda»). Librettisten Carlo Goldoni ble leid inn for å tilpasse librettoen for Vivaldi. Operaen ble første gang framført i Venezia på Teatro San Samuele 18. mai 1735.
Arnfinn Muruvik Vonen
Arnfinn Muruvik Vonen (født 19. juli 1960 i Malvik) er en norsk språkforsker og professor ved Institutt for internasjonale studier og tolkeutdanning ved Oslomet – storbyuniversitetet. Han var direktør for Språkrådet 2011–2015. Vonen er utdannet lingvist og har arbeidet med norsk, russisk og to polynesiske språk - i tillegg til norsk tegnspråk. Han har særlig arbeidet med døvepedagogikk og tegnspråklingvistikk.
Utdanning og yrkeskarriere
Vonen gjennomførte militærtjenesten ved Forsvarets russiskkurs, og har universitetseksamener i russisk, latin, språkvitenskap, samt en treårig utdannelse i sosialøkonomi. Han har dessuten en doktorgrad i lingvistikk fra Universitetet i Oslo (UiO).
I 1997 ble Vonen ansatt som professor ved Institutt for spesialpedagogikk ved UiO, og fra 2009 til 2010 var han instituttleder samme sted. I august 2011 ble han ansatt som professor ved daværende Høgskolen i Oslo og Akershus (nå Oslomet – storbyuniversitetet). Samme år tok Vonen permisjon fra denne stillingen for å tiltre som direktør av Språkrådet. I 2015 trakk han seg fra direktørstillingen før utløp av åremålsperioden, for å arbeide med tegnspråksforskning ved Oslomet.
Engasjement for norsk tegnspråk
Vonen har i mange år arbeidet med å fremme posisjonen til norsk tegnspråk (NTS). Han har blant annet etterspurt økt utdanning av lærere med tegnspråkkompetanse, samt økt kompetanse om tegnspråkets betydning blant embetsfolk og politikere. I 2017 frontet han et krav om et tegnspråkløft - for å sikre at tegnspråk blir en selvsagt del av det norske samfunnet og at tegnspråklige sikres retten til kommunikasjon og deltakelse. Samme år fremmet daværende Høgskolen i Oslo og Akershus (HiOA) et forslag om å etablere en nasjonal satsing på tegnspråk og tolking, og ba om 60 millioner ekstra fra Kunnskapsdepartementet til dette arbeidet. 12. mai 2020 la Regjeringen frem en proposisjon om en ny språklov. Loven slår fast at norsk tegnspråk er det nasjonale tegnspråket. Samme år ga Vonen ut boken "Norsk tegnspråk - en grunnbok". Formålet med utgivelsen var å spre kunnskap om NTS, samt å gi et forskningsbasert overblikk over NTS som språk. Boken vil inngå som pensum i Oslomets studier for tegnspråk og tolkning.
Vitenskapelige publikasjoner
Et utvalg av Vonens publikasjoner:
En fullstendig liste over Vonens publikasjoner, ligger på Oslomets ansattside.
Kvalifisering til Eliteserien i fotball for menn 2017
Kvalifisering til Eliteserien i fotball for menn 2017 ble spilt i november og desember 2016. Kvalifiseringen omfattet de fire lagene som endte på 3.–6.-plass i 1. divisjon,, , og , og det laget som endte på 14.-plass i Eliteserien 2016,. Vinnerne i de to første kampene, Jerv og Kongsvinger, møttes til en finale, og Jerv, som vant denne møtte Stabæk fra eliteserien i en play-off over to kamper. Vinneren av disse kampene ble Stabæk som beseiret Jerv 2–1 sammenlagt, og som dermed kvalifiserte seg til spill i Eliteserien i fotball for menn 2017.
Reglementet for kvalifiseringen er fastsatt av Norges Fotballforbund:
Semifinaler 1. divisjon
'''5. og 19. november 2016'''
5. november 2016
Finale 1. divisjon
26. november 2016
Play-off
30. november 2016
4. desember 2016
Sui Lu
Sui Lu (kinesisk: 眭禄; pinyin: Suī Lù; født 1. april 1992 i Hunan) er en kinesisk turner.
I verdensmesterskapet i turn 2009 i London tok hun bronse i frittstående.
I verdensmesterskapet i turn 2010 var hun med på det kinesiske laget som tok bronse i mangekamp, lag.
Dan Mintz
Daniel Alexander «Dan» Mintz (født 25. september 1981 i Anchorage i Alaska) er en amerikansk komiker, manusforfatter og skuespiller.
Mintz fikk sin første skrivejobb for Comedy Centrals Crank Yankers, deretter arbeidet han på Last Call with Carson Daly. Han har også skrevet for The Andy Milonakis Show, Human Giant, Lucky Louie og Important Things with Demetri Martin.
David Christopher Frich
thumb | David Frich jobbet fra 1890 som prest i [[Hamar bispedømme der man finner disse Domkirkeruinene på Hamar, tegnet i 1848 av David sin onkel Joachim Frich (1810–1858).]] David Christopher Frich (født 23. mai 1833 i Christiania, død 3. april 1917) var en norsk prest som utga og oversatte oppbyggelseslitteratur.
Han var sønn av sogneprest Gert Jansen Frich (1803–1863) og Ambrosia von Krogh (1807–1865). Faren var bror til maleren Joachim Frich (1810–1858). Fra 1845 til 1850 gikk han ved Bergen katedralskole og fikk examen artium 1850 og tok sitt examen philosophicum i 1851. Etter cand.theol. 1854 tilbrakte han et par år hos foreldrene i Stjørdal, før han tok et studieår 1857–58 i Christiania og kunne innkassere H.K.H. Kronprinsens gullmedalje for 1858 på en avhandling om donatister, en afrikansk bevegelse levet av Donatius Magnus (–355) som ikke anerkjente prester som hadde bøyd av under den tids forfølgelser.
Etter å ha vært bestyrer for borgerskolen i Levanger fra 1858 til 1864, var han sogneprest til Eid i Møre og Romsdal, fra 1868 sogneprest ved Byneset i Trondheim, fra 1876 residerende kapellan i Korskirken (Bergen) der han fra 1878 var sogneprest. Med presten Hartvig Halvorsen (1854–1910) utga han åndelige skrifter i tiden 1887 til 1890. Fra 1890 virket han som sogneprest i Vang i Hedmark og var stiftsprost i Hamar domprosti. For alt dette fikk han i 1894 en St. Olavs Orden (ridder). Han ga seg i 1908, og besørget i 1912 siste utgivelsen til den nyss avdøde salmedikter Sigvald Skavlan (1839–1912).
David ble i 1859 gift i Stjørdal med Emilie Christine Richter (1834–1928), datter av brukseier og ordfører Ole Øvre Richter på Mæle i Stjørdal. De var foreldre til journalist og forfatter Øvre Richter Frich (1872–1945).
Cees ten Cate
Caesar Herman ten Cate (født 20. august 1890 i Ngawi på Java, død 9. juni 1972 i Amsterdam) var en nederlandsk fotballspiller som deltok i de olympiske lekene i 1912 i Stockholm.
Cate vant en olympisk bronsemedalje i fotball under OL 1912 i Stockholm. Han spilte på det nederlandske fotball-landslaget som kom på tredjeplass i OL-turneringen bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0. Cate scoret et mål i OL-turneringen i kampen mot Østerrike.
Oscar Kreuzer
Oscar Kreuzer (født 14. juni 1887 i Frankfurt am Main, død 3. mai 1968 i Wiesbaden) var en tysk tennisspiller som deltok i de olympiske leker både i 1908 i London og 1912 i Stockholm.
Kreuzer vant en olympisk bronsemedalje i tennis under OL 1912 i Stockholm. Han kom på tredjeplass i singleturneringen. I semifinalen tapte han til Charles Winslow fra Sør-Afrika som siden vant turnering.
Carl Peter Thunberg
Carl Peter Thunberg (født 11. november 1743 i Jönköping, død 8. august 1828) var en svensk botaniker og en av Carl von Linnés «apostler». Han dro på en lang utenlandsreise 1770–79 og fikk som ansatt i Det nederlandske ostindiske kompani slippe inn i det lukkede landet Japan. Under reisen besøkte han også Sør-Afrika, Java og Ceylon.
Hermann Müllers første regjering
Hermann Müllers første regjering var en koalisjonsregjering i Tyskland under den såkalte Weimarrepublikken. Ved valget i Tyskland 1920 mistet den såkalte Weimarkoalisjonen, som besto av det sosialdemokratiske SPD, det liberale DDP og det katolske Zentrum, sitt flertall i Riksdagen. Regjeringen Gustav Bauer gikk av etter valget.
Hermann Müllers første regjering støttet seg på et mindretall i Riksdagen (Weimarkoalisjonen), og satt med makten fra 27. mars 1920 til 21. juni samme år. Den ble da avløst av den borgerlige Konstantin Fehrenbachs regjering.
ComArch Cracovia
Historie
Ishockeyavdelingen til KS Cracovia ble grunnlagt i 1923, mens hovedklubben ble grunnlagt allerede i 1906. Den første store suksessen for Cracovia var å vinne Polsk mesterskap i 1936/37 sesong. I årene etter 2. verdenskrig dominerte Cracovia og vant ytterligere fire mesterskap. Tittelvinningen i 1947/48 season anses som kontroversiell fordi den ble tildelt av Polske ishockeyforbundet ved det grønne bordet. Laget var i stand til å bygge på denne vellykkede tiden etter årtusenskiftet, da de ble et av de beste lagene i Ekstraliga. Fra 2006 til 2013 vant laget fem flere mesterskapstitler innen åtte år. I 2014 vant de nasjonal cupkonkurranse for første gang. Denne triumfen kunne gjentas to år senere.
I sesongen 2015/16 vant Cracovia mesterskapet og cup-dobbel og mesterskapet igjen i 2017. I 2019 endte Cracovia bare femte i hovedrunden, men klarte å nå finalserien ved å vinne over fjerde JKH GKS Jastrzębie og hovedrundevinner GKS Katowice, hvor du har deretter to seire av fire nederlag den forsvarende mesteren og andre i hovedrunden  GKS Tychy. På europeisk nivå deltok KS Cracovia i IIHF Continental Cup flere ganger som en polsk representant, men har ikke klart å oppnå noen større suksesser der. På Champions Hockey League vant KS Cracovia sesongen 16/17 og  17/18 - hver som en mester av en av utfordrerne - delta. Så langt har ingen vunnet poeng i CHL.
Erik Røed
Erik Røed (født 1966) er en norsk filmarbeider, stillsfotograf, journalist og forfatter.
Røed begynte sin karriere som lydtekniker etter videregående skolegang ved Tønsberg Gymnas i 1985. Først for den lokale friteatergruppen (Thesbiteateret), hvor samarbeidet med komponist og musiker Lars Martin Myhre brakte ham i kontakt med kjente musikere og artister som Odd Børretzen og Arild Nyquist. På slutten av 1980-tallet arbeidet han som assistent for skulptøren Olav Orud og Ivo Caprino.
Mellom 1989 og 1994 jobbet Røed som lydtekniker ved Det norske teatret i Oslo, med oppsetninger som Merlin, Sweeney Todd, Jesus Christ Superstar, Draumkvedet og Det er hardt å være mainn. Her samarbeidet han blant andre med regissøren Allan Edwall og multikunstneren Arne Nøst. Senere var han lydansvarlig for en rekke farse- og revyoppsetninger på ABC-teateret og Chat Noir i Oslo.
Fra 2004 har Røed drevet filmlydselskapet Egg & bacon as i Oslo, og vært lydansvarlig for en lang rekke fjernsynsproduksjoner, blant annet Hotel Cæsar, Sommerøya og den internasjonale mat- og reiseserien New Scandinavian cooking. Av kinofilmarbeid som lyddesigner kan nevnes Get ready to be Boyzvoiced, Snarveien, Kill Buljo og Tomme Tønner, samt kinodokumentarene Jenter og Sannhetsjegeren.
Røed har arbeidet som freelancejournalist, stillsfotograf og forfatter siden 2005, og vært fast skribent og fotograf for Seilas og matmagasinene Nord og Ren mat. I 2007 ga han ut kokeboken Båtmat -på to bluss i ferien, og i 2011 kom kokeboken Brød og brødbaking, begge utgivelsene på forlaget CappelenDamm. Hele denne tiden har han vært i et nært samarbeid med journalist og forfatter Andreas Viestad, både med fjernsynsserier og annet. Røed er også tilknyttet Geitmyra matkultursenter for barn, som skribent og kursholder.
I november 2012 var Røed delprosjektleder for Nordisk ministerråds program Ny nordisk mat, ved dens konferanse på Mathallen Oslo.
L’Olimpiade (Vivaldi)
L'Olimpiade er en dramma per musica i tre akter som ble komponert av Antonio Vivaldi. Operaen ble skrevet for en italiensk libretto av Pietro Metastasio som opprinnelig ble skrevet for operaen til Antonio Caldara fra 1733 med samme navn. Vivaldi sin utgave hadde urpremiere i Venezia på Teatro Sant'Angelo 17. februar 1734.
M. King Hubbert
Marion King Hubbert (født 5. oktober 1903, død 11. oktober 1989) var en amerikansk geolog som arbeidet ved oljeselskapet Shells forskningslaboratorium i Houston, Texas. Han gjorde flere viktige oppdagelser innen geologi og geofysikk, og er mest kjent for sine teorier rundt produksjonstoppen i oljeutvinning, vanligvis omtalt som «peak oil». «Peak oil»-teorien springer ut fra studier Hubbert gjorde på kapasiteten til oljefelt og naturgassreserver. Han forutså at for et gitt geografisk område – fra ett enkelt oljefelt til verdens totale oljereserver – vil en grafisk fremstilling av produksjonstakten ligne en klokkeformet kurve. Med utgangspunkt i denne teorien forutså Hubbert i en forskningsrapport publisert i 1956, at den totale oljeproduksjonen i USA ville nå sin topp mot slutten av 1960-tallet eller på begynnelsen av 1970-tallet. Hubbert ble berømt da teorien viste seg å stemme med forbløffende presisjon; USAs oljeproduksjon nådde toppen i 1971. Kurven han brukte i sine analyser er kjent som Hubberts kurve, og toppen av denne kurven blir i «peak oil»-teorien omtalt som the Hubbert peak.
Constant Feith
Constant Wilhelm Feith (født 3. august 1884 i Haag, død 15. september 1958 i Bennekom) var en nederlandsk fotballspiller som deltok i de olympiske lekene i 1912 i Stockholm.
Feith vant en olympisk bronsemedalje i fotball under OL 1912 i Stockholm. Han spilte på det nederlandske fotball-landslaget som kom på tredjeplass i OL-turneringen bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0.
Canada under Samveldelekene 2022
Canada deltar under Samveldelekene 2022 fra 28. juli til 8. august 2022 i Birmingham, England. Det er 22. gangen Canada deltar under samveldelekene i det landet han konkurrerte ved samtlige leker siden de oppstod i 1930.
Den 21. juli 2022 fikk para-friidrettsutøver Josh Cassidy og vektløfter Maude Charron oppdraget med å være flaggbærere under åpningen av lekene.
Emilio Silva
Emilio Silva Barrera (født 9. november 1965 i Elizondo, Navarra) er en spansk journalist, en av grunnleggerne av ARMH, en gruppe som har brukt mange år på jakt etter de stedene der de begravet ofrene under den spanske borgerkrigen og det påfølgende diktatur.
I mars 2000, lokaliserte ham en massegrav i Priaranza del Bierzo i León, stedet der hans egen bestefar hadde blitt begravd, sammen med tolv andre menn. Alle disse var medlemmer av venstreorienterte organisasjoner og republikaner drept under borgerkrigen, av falangister den 16. oktober 1936.
I september 2000 publiserte han en artikkel i La Crónica de León under tittelen: "Min bestefar var også en av de forsvunnede" (original: "Mi abuelo también fue un desaparecido"). I artikkelen beklaget ham hvordan det spanske samfunnet hadde behandlet den kjente  Pinochet-saken, og hvordan det ikke ble gjort noe i forbindelse med leting etter de tusenvis av menn og kvinner, som hadde forsvunnet under den spanske borgerkrigen.
Oppdagelsen av massegraven der de som i dag er kjent som "de tretten fra Priaranza" ga grunnlag for stiftelse av ARMH, hvor han er leder i dag, i samarbeid med Santiago Macías, Palma Granados og Jorge López. Organisasjonen har vært opptatt av å lete etter de massegravene med drepte republikanere. Undersøkelser av utallige massegraver har bidratt med data til familiemedlemmene som i flere tiår ikke har visst noe om deres kjære som forsvant.
Han har publisert boka "Francos Massegraver: republikanerne som diktatoren etterlot i veikantene" (original: "Las Fosas de Franco": los republicanos que el dictador dejó en las cunetas" ), på forlaget Temas de Hoy, i samarbeid med Santiago Macías.
Fra 2007 til 2014 fikk formannskapet i ARMH et politisk tillitsverv for Izquierda Unida i Rivas Vaciamadrid kommune.
Svømming under VM i svømmesport 2017 – 200 meter individuell medley menn
200 meter individuell medley menn er en svømmeøvelse som blir arrangert under VM i svømming 2017 i Budapest i Ungarn 26. og 27. juli 2017.
Rekorder
Før konkurransene var gjeldende verdens- og mesterskapsrekorder som følger:
Jan van Breda Kolff
Jan Gualtherus van Breda Kolff (født 18. januar 1894 i Medan i Nederlandsk Østindia, død 6. februar 1976 i Massachusetts USA) var en nederlandsk fotballspiller som deltok i de olympiske lekene i 1912 i Stockholm.
Breda Kolff vant en olympisk bronsemedalje i fotball under OL 1912 i Stockholm. Han spilte på det nederlandske fotball-landslaget som kom på tredjeplass i OL-turneringen bak Storbritannia og Danmark. Nederland spilte fire kamper i turneringen, i første runden vant de over Sverige med 4-3 og i kvartfinalen beseiret de Østerrike med 3-1. De tapte semifinalen mot Danmark med 1-4. I bronsefinalen som ble spilt den 4. juni møtte de Finland som de vant over med 9-0. Breda Kolff debuterte på Nederlands landslag i 1911. Han spilte totalt 11 kamper hvorav fire i OL-turneringen og scoret kun et mål, det var i debutkampen.
Jacqueline Joubert
Jacqueline Annette Édith Pierre (født 29. mars 1921 i Paris i Frankrike, død 8. januar 2005 i Neuilly-sur-Seine i Frankrike) var en fransk kanalvert, produsent og regissør. Sammen med Arlette Accart var Joubert den første kanaleverten på fransk fjernsyn da sendingene kom i gang igjen etter andre verdenskrig. Hun ble kjent under navnet Jacqueline Joubert.
Bakgrunn
Hun giftet seg med journalisten Georges de Caunes i 1953, og var moren til Canal+-stjernen Antoine de Caunes, og bestemor til skuespilleren Emma de Caunes. Hun var senere gift med Philippe Lagier. Parallelt med jobben som kanalvert på tv, hadde hun også andre større programlederjobber. Blant annet ledet hun Eurovision Song Contest i 1959 og 1961, som begge ble sendt fra Cannes. I 1966 begynte hun å produsere og regissere underholdningsshow på fransk fjernsyn, før hun gikk over til barneprogrammer på kanalen Antenne 2 mellom 1970 og 1980.
Virgin Books
Virgin Books er et britisk forlag, etablert i 1979 i tilknytning til plateselskapet Virgin Records.
Forlagsgruppen Random House (i dag Penguin Random House) kjøpte i 2007 90% av aksjene i forlaget, mens Virgin Group beholdt 10%. Virgin Books er siden 2009 et imprint i forlaget Ebury Publishing, som selv er en del av Penguin-gruppen.
Virgin Publishings første suksess var bokserien New Adventures basert på TV-serien Doctor Who. Den bestod av romaner som fortsatte der TV-serien slapp da den ble lagt ned i 1989. Virgin ga ut denne serien fra 1991 til 1997. I perioden 1992–98 ga selskapet også ut flere referansebøker om serien.
Ringerike Golfklubb
Ringerike Golfklubb (stiftet 15. mars 2001) er en golfbane og -klubb som er lokalisert i Ådal på Ringerike, Viken, sørøst for Ringmoen og 11 km nord for Hallingby.
Onat Kazaklı
Onat Kazaklı (født 9. mai 1993) er en tyrkisk roer.
Ringerike Golfklubb
Klubben har en 9-hulls skogsbane med variert terreng, som er slopet som en 18-hullsbane og har par på 70.
Golfklubben har også en driving range og et øvingsområde for putting.
Onat Kazaklı
Han representerte Tyrkia under Sommer-OL 2020 i Tokyo, hvor han ble nummer 21 i singelsculler.
Ringerike Golfklubb
Norgesmesterskapet (NM) i fotballgolf ble arrangert av klubben i 2018.
Historie
Ringerike Golfklubb ble stiftet 15. mars 2001, men selve golfbanen ble ikke offisiell før 16. august 2003. I starten hadde banen kun 6 hull, og det var først den 29. august 2004 at banen ble utvidet til 9 hull totalt. Planleggingen av golfbanen startet i juni 2002.
Line Merethe Nyborg
Line Merethe Nyborg (født 14. desember 1969) er en norsk romanforfatter, tekstforfatter og manuskonsulent fra Bardu, bosatt i Årøysund på Nøtterøy.
Hun mottok Havmannprisen i 2012 for romanen Du vet ikke hvem jeg er. Alle romanene hennes er gitt ut på Cappelen Damm.
Cerosterna
Cerosterna er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore til store, mer eller mindre brunlige trebukker. Oversiden er ofte kledt med gulaktig bestøvning.
Levevis
Disse billene har larver som lever i død ved av løvtrær, ofte like under barken. Noen av artene er regnet som skadedyr i skogbruket, særlig fordi de kan spre parasittiske rundormer.
Utbredelse
Slekten er utbredt i Sørøst-Asia.
Svesisme
En svesisme er et ord eller uttrykk som har sitt opphav i svensk. Det brukes særlig om ord som er oversatt, men ikke er i samsvar med vanlige regler for grammatikk eller orddannelse i mottagerspråket.
Forholdsvis få svenske ord kom inn i norsk språk i løpet av unionstiden mellom Norge og Sverige (1814-1905), men muligheten til å ta inn svensk fjernsyn, svenske TV-programmer og svensk populærmusikk førte til at flere svesismer ble tatt opp i norsk fra 1960-tallet og senere.
Eksempler på svesismer i norsk
kjendis, snut, knark, nykter, få fnatt, få spader, enn så lenge (fra än så länge) , høydare, skrote, gå veien, målgang, på hugget, is i magen, komme på etterkjelken.
Roger Pontare
Fred Roger Pontare (født Roger Johansson 17. oktober 1951) er en svensk musiker og sanger, bosatt i Vingåker i Södermanland. Han er kjent for sine tekster om natur og sine fargerike sceneantrekk.
Bakgrunn
Pontare ble født i Arjeplog og har samisk opphav. Han har representert Sverige i Eurovision Song Contest to ganger: i 1994 sammen med Marie Bergman og sangen «Stjärnorna», og i 2000 med «When Spirits Are Calling My Name». Bidragene endte på henholdsvis 13. og 7. plass. Roger Pontare er gift og far til tre gutter.
Diskografi
Oversikt over Pontares album og singler:
Yao Jinnan
Yao Jinnan (kinesisk: 姚金男, pinyin: Yáo Jīnnán; født 8. februar 1995 i Fuzhou i provinsen Fujian i Folkerepublikken Kina) er en kinesisk turner.
I verdensmesterskapet i turn 2011 i Tokyo tok hun bronse i mangekamp. Hun tok sølv i bom og var med på det kinesiske laget som tok bronse i mangekamp for lag.
Firetornet istidskreps
Firetornet istidskreps (Pallaseopsis quadrispinosa) er et krepsdyr av gruppen amfipoder som lever i ferskvann. Den var tidligere kjent under de vitenskapelige navnene Pallasea quadrispinosa og Pallasiola quadrispinosa.
Den er som andre amfipoder flattrykt fra sida. På oversida av bakkroppen er det fire små pigger som har gitt arten navn. Den blir 15–25 mm lang. Fargen varierer fra gulgrå til brungrå og teglrød. Den er en ferskvannsart, men det er gjort noen spredte funn i de minst salte delene av Østersjøen. Føden består av blant annet alger, hjuldyr, fjærmygglarver, vannlopper, hoppekreps og detritus.
Firetornet istidskreps tilhører de såkalte istidskrepsene og er utbredt i dype og kalde innsjøer i Nord-Europa. I motsetning til andre istidskrepser har den ikke noe motstykke i havet. I Norge finnes arten i mange innsjøer på Østlandet, og den ble høsten 2012 også oppdaget i Stokkalandsvatnet på Jæren.
På 1960 og -70-tallet ble mysis (Mysis relicta) satt ut i flere innsjøer i Trøndelag som et avbøtende tiltak i forbindelse med kraftutbygging. Firetornet istidskreps fulgte med i flere av disse utsettingene. De første utsettingene var i Benna i Gaula-vassdraget. En vet med sikkerhet at firetornet istidskreps ble satt ut i Stugusjøen, Selbusjøen og Gjevillvatnet sammen med mysis. I Nea-Nidelvvassdraget finnes arten nå helt ned til Nedre Leirfoss. Den har klart å spre seg til Jonsvatnet gjennom en tunnel, men er ikke vanlig der i motsetning til mysis. Fra Gjevilvatnet har mysis og firetornet istidskreps spredt seg til Ångardsvatnet og Dalsvatnet. Firetornet istidskreps er ikke påvist i Namsenvassdraget eller Bangsjøan/Snåsavatnet selv om mysis ble satt ut i og fortsatt forekommer i disse vassdragene.
Gro Kvanli Dæhlin
Gro Iren Kvanli Dæhlin (født 1964), er en norsk cellebiolog. Hun er førstelektor og har arbeidet i UH-sektoren siden 1992. 1. august 2021 tiltrådte hun som viserektor ved NTNU i Gjøvik.
Utdannelse og karriere
Dæhlin har en cand.mag.-grad fra Universitetet i Trondheim (1988), med mellomfag biologi og grunnfag psykologi og kjemi. I 1989 oppnådde hun graden cand.scient. i cellebiologi ved samme universitet, etter også å ha studert industriell toksikologi, mikrobiologi og molekylærgenetikk der. Avhandlingens tittel: Utvikling av monoklonale antistoffer mot oksespermceller.
Hun ble tilknyttet Høgskolen i Gjøvik (HiG) allerede i 1992, først som høgskolelektor ved Helsefagavdelingen, senere i andre undervisningsstillinger. I 2011 fikk hun opprykk til førstelektor på bakgrunn av forskning- og utviklingsarbeid knyttet til områdene fleksibel utdanning og institusjonelt systematisk kvalitetsarbeid. I 2003 ble hun ansatt som prorektor ved HiG, en stilling hun hadde ut 2015.
Da HiG i 2016 ble del av NTNU, ble Dæhlin konstituert som utdanningsleder ved NTNU i Gjøvik. I 2017–2020 var hun i to perioder konstituert avdelingsleder for NTNUs avdeling for utdanningskvalitet, avbrutt av en periode som seniorrådgiver utdanning i rektors stab, NTNU. Denne stillingen hadde hun også fra 2020 til august 2021, da hun tiltrådte som viserektor ved NTNU i Gjøvik for en periode på fire år. Hun etterfølger Jørn Wroldsen.
Verv og priser (utvalg)
I 2009, mens Dæhlin var leder for HiGs studienemnd, mottok nemnda Kunnskapsdepartementets nasjonale utdanningskvalitetspris for «systematisk utvikling av studie- og fagplaner».
Samme år mottok hun den individuelle HiG-prisen for fremragende studiekvalitet.
Citheronioides collaris
Citheronioides collaris er en sommerfugl som hører til familien påfuglspinnere (Saturniidae).
Levevis
Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.
Utbredelse
Arten er utbredt i Mellom- og det nordligste Sør-Amerika.
Direct Selling Association
Direct Selling Association (DSA) er en amerikansk interesseorganisasjon for direktesalg etablert i 1910. Organisasjonen er medlem av World Federation of Direct Selling Associations (WFDSA), i likhet med sin norske søsterorganisasjon Direktesalgsforbundet.
Da DSA ble etablert var det dørselgere som dominerte direktesalgsbransjen. Slik var det også frem til 1970-tallet da multi-level marketing (MLM) begynte å få utbredelse. Idag er 90 % av medlemsselskapene MLM-selskaper.
Kjente medlemsbedrifter er Nu Skin Enterprises, Amway, Herbalife og Forever Living. I lang tid var også Tupperware og Avon DSA-medlemmer, men trakk seg ut i henholdsvis 2013 og 2014 etter å ha ment at DSA ikke hadde tilstrekkelig regelverk til å forhindre at medlemsbedriftene kunne operere som ulovlige pyramidespill. I etterkant ble Vemma stengt av Federal Trade Commission etter at det ble påvist at selskapet i praksis fungerte som et produktbasert pyramidespill, mens Herbalife inngikk et forlik med FTC hvor selskapet ble tildelt karakteristikker ensbetydende med ulovlig pyramidespill. DSA hadde ikke hatt innvendinger mot disse selskapenes forretningsmodeller.
Tegernsee (by)
Tegernsee er en kurby i Landkreis Miesbach i Regierungsbezirk Oberbayern i den tyske delstat Bayern.
Geografi
Byen ligger på den østlige bredd av innsjøen Tegernsee i Bayerisches Oberland ved den nordlige utkant av Alpene. Hele innsjøen og øya Ringseeinsel i den er en del av kommunen. I nærheten ligger det 1.448 meter høye Baumgartenschneid.
Kommunikasjon
Tegernsee ligger ved B 307, som går fra Gmund am Tegernsee til Sylvenstein-Stausee. Tegernsee ligger omkring 20 km sør for Holzkirchen, 53 km fra delstatshovedstaden München, 18 km fra Bad Tölz, 15 km fra Miesbach, 44 km fra Rosenheim og 34 km fra Achenkirch ved Achensee.
Kombinasjonen av beliggenheten i en dal og kraftig trafikk i turistsesonhen kan gi vanskelige trafikkforhold.
Tegernsee er endestasjon for Tegernsee-Bahn, som hører under Bayerische Oberlandbahn, og har timedrift til München Hauptbahnhof.
Historie
I 746 grunnlae Brødrene Adalbert og Ottokar Kloster Tegernsee, som inntil sekulariseringen i 1803 hørte under benediktinerordenen.
Feelgood&iStage
Feelgood&iStage AS er et norsk selskap som produserer humor&shy;forestillinger. Selskapet ble stiftet i 2005, og er et datterselskap av tv-produksjons&shy;selskapet Feelgood Scene Film & TV.
Fra 2005 til 2019 het selskapet Feelgood Scene, og sto bak produksjoner som Team Eckbo, Mann (44), Kondolerer, Mot i brøsta og årlige Humorgalla-arrangementer. 5. desember 2017 kjøpte Feelgood Scene opp humorbyrået iStage, og økte dermed porteføljen av artister og sceneproduksjoner. Høsten 2019 skiftet selskapet navn til Feelgood&iStage.
Daglig leder er siden juli 2023 danske Morten Bank, fra 2017 til juli 2023 ledet Magnus Monn-Iversen selskapet.
Sceneproduksjoner
Denne listen nevner kun når en forestilling har hatt premiere hos selskapet. De fleste forestillinger går dog over flere år.
Nominasjoner og priser
Feelgood Scene og aktører i Feelgoodsproduksjoner har fått flere nominasjoner og priser fra blant annet Komiprisen. Eksempelvis har forestillingen Kondolerer med Else Kåss Furuseth fått 5 nominasjoner.
I tillegg har både Else Kåss Furuseth og Thomas Giertsen (som begge har management hos Feelgood Scene) fått Wenche Foss' ærespris i henholdsvis 2012 og 2014 for å «i sterk grad kunne forbindes med Wenche Foss' livsglede og engasjement».
Vjatskoje
Vjatskoje (russisk: ), også kalt Vjatsk og Vjatskoe, er en landsby i Khabarovsk kraj i Russland. Landsbyen ligger ved Amurs østre bredd, 70 kilometer nordøst for Khabarovsk by. I 2011 hadde Vjatskoje 1 893 innbyggere.
De første innbyggerne var trolig tungusere. Vjatskoje var opprinnelig en del av Ytre Mandsjuria, ble avslått fra Kina til Russland ved Pekingkonvensjonen i 1860, og har siden vært en del av Russlands fjerne østen. Under den andre verdenskrig huset Vjatskoje Den røde armés 88. brigade, som bestod av koreanske og kinesiske geriljasoldater, deriblant Kim Il-sung. Ifølge sovjetiske kilder skal Kim Jong-il ha blitt født her i 1942. I dag er den 76. radiotekniske brigade stasjonert i landsbyen, som ellers har fiske som fremste næringsvei.
FC Samtredia
Samtredia (georgisk: სკ სამტრედია) er en georgisk fotballklubb fra Tbilisi. Klubben ble grunnlagt i 1936.
Carlo Francesco Pollarolo
Carlo Francesco Pollarolo (ca. 1653 – 1723) var en italiensk organist og komponist, hovedsakelig av operaer, men også mange oratorier. Hans operatiske stil preges av dens utvikling av arier med orkesterledsagelse, og oppviser en inspirasjon fra samtidens franske opera som uttrykt av Jean-Baptiste Lully.
Bakgrunn
Lite er kjent om Pollarolos oppvekst og musikkutdanning, men sannsynligvis fikk han undervisning av faren Orazio Pollarolo (død 1676), som var organist ved katedralen i Brescia. Domkapellmester kan også ha bidratt med undervisning.
Karriere
Fra 1676 kan Pollarolo spores som domorganist, og som organist ved flere av Brescias andre kirker. Den 26. november 1674 giftet han seg med Angela Maria Alliati i kirka SS. Nazaro e Celso. Den yngste sønnen, Antonio Pollarolo, ble som sin fra organist og operakomponist.
I 1689 flyttet Pollarolo og familien i Venezia. Året etter ble han utnevnt til organist ved Markusdomen og to år senere fikk han posten som visekapellmester. Fra 1691 ble Pollarolos operaer uroppført ved byens største operahus, San Giovanni Crisostomo (dagens ), Sant'Angelo, og San Fantin. I 1694 søkte han stillingen som maestro di cappella ved Markuskirka, men tapte med én stemme for Antonio Biffi. Litt seinere overtok sønnen Antonio posten som visekapellmester, og Pollarolo konsentrerte seg mer om å skrive operaer. Fra 1696 til sin død i 1722 var han maestro di coro  ved Ospedale degl'Incurabili, en av de fire velrenommerte musikkskolene i Venezia, og skrev tolv oratorier for dem.
Nanohammus
Nanohammus er en slekt av biller som tilhører den artsrike underfamilien Lamiinae i familien trebukker (Cerambycidae).
Erwiniana
Erwiniana er en slekt av små løpebiller.
Nanohammus
Levevis
Disse billene har larver som lever i død ved av løvtrær, ofte like under barken.
Erwiniana
Levevis
Artene lever i trekronene i tropisk regnskog.
Nanohammus
Utbredelse
Gruppen er utbredt i Sørøst-Asia.
Erwiniana
Utbredelse
Slekten er utbredt i den neotropiske økosonen (sørlige Mellom-Amerika og nordlige Sør-Amerika fra Costa Rica i nord til sørlige Brasil i sør).
Holtermanns veg
Holtermanns veg er en veg ved Lerkendal og Tempe i Trondheim som strekker seg fra Professor Brochs gate i nord til Bratsbergvegen i sør. Holtermanns veg er en del av hovedinnfartsåren til Trondheim fra sør. Vegen fortsetter i nord som Elgeseter gate og i sør som E6. Vegen er oppkalt etter brukseier Nils Holtermann.
Vallabhbhai Patel
Vallabhbhai Jhaverbhai Patel (født 31. oktober 1875 i Nadiad i Bombay and Sind i Britisk India, død 15. desember 1950 i Bombay) var en indisk skrankeadvokat og statsmann, en av grunnleggerne av Kongresspartiet og av den indiske republikk. Han var en sosialistisk leder som hadde en fremtredende rolle i den den indiske selvstyrekampen og førte landet frem til en selvstendig stat. I India og ellers ble han omtalt som «Sardar».
Thorvald Thronsen
Thorvald Thronsen (også skrevet Throndsen, født 1. februar 1917, død 15. juni 2003) var et sentralt medlem av Quislings norske hird under andre verdenskrig.
Sogndalstrand Kulturhotell
Sogndalstrand Kulturhotell er et hotell som ligger i Sogndalstrand i Sokndal i Rogaland. Hotellet ble etablert i 1996. Det var Ildsjelene Eli Laupstad Omdal og Jan Oddvar Omdal som startet en krambukafe i 1994 i Sogndalsstrand, stedet var da i ferd med å forfalle. De startet en idealistisk dugnadsinnsats for å sette fokus på den unike landsbyen fra seilskutetiden. I 1996 kunne de åpne hotellet etter en omfattende restaurering.
Hotellet består av 8 hus frå 1800-tallet, det eldste huset er fra 1831. Alle husene til hotellet og resten av den gamle bebyggelsen i Sogndalstrand ble fredet i juni 2005
Hotellet har 24 overnattingsrom, restaurant, konditori, konferanserom og en fengselspub. Sogndalstrand Kulturhotell ble regionvinner av Ganefart for området Aust-Agder, Vest-Agder og Rogaland i 2010.
Cris Nievarez
Cris Nievarez (født 4. april 2000) er en filippinsk roer.
Han representerte Filippinene under Sommer-OL 2020 i Tokyo, hvor han ble nummer 23 i singelsculler.
Nattens Madrigal – Aatte Hymne til Ulven i Manden
Nattens madrigal – Aatte hymne til ulven i manden (utgitt 1997) er det tredje studioalbumet til det norske black metal-bandet Ulver.
Det er et konseptalbum om en mann som, gjennom påvirkning av satan, blir druknet av en varulvperson. Albumet ble, ifølge usanne rykter, innspilt utendørs i en norsk skog på en 8-spors opptaker.